b'\n_START_ARTICLE_\nZvjezdana populacija\n_START_PARAGRAPH_\nZvjezdana populacija je podjela zvijezda u Kumovoj slami. Sproveo ju je 1944. Walter Baade, kategoriziraju\xc4\x87i skupine zvijezda po njihovim spektrima. Dvije glavne skupine nazvao je populacija I i II. Jo\xc5\xa1 jedna podjela zvana populacija III dodana je 1978. godine._NEWLINE_Poslije su se ove razlike pokazale signifikantnim. Zvijezde su dijelile prema kemijskom sastavu ili metali\xc4\x8dnosti, udjelu zvjezdane tvari od "te\xc5\xbeih kemijskih elemenata", poslije vodika i helija. Podudarnost je da po definiciji svaka populacijska skupina ima opadaju\xc4\x87i udio kovine i rastu\xc4\x87u dob. Stoga, prve zvijezde u svemiru (niski udio kovine) su populacija III, a zvijezde "nedavna" nastanka (visoka metali\xc4\x8dnost) su populacija I._NEWLINE_Promatrana su bila obilja kemijskih elemenata razli\xc4\x8ditih vrsta zvijezda, zasnovano na spektralnim neobi\xc4\x8dnostima koja su poslije pridana metali\xc4\x8dnosti. To je dovelo Baadea do zamisli predlo\xc5\xbeiti postojanje dviju populacija zvijezda. Ove su postale poznate kao populacija I (metalom-bogate) i populacija II (metalom siroma\xc5\xa1ne) zvijezde. Tre\xc4\x87a zvjezdana populacija uvedena je 1978., populacija III. Ove krajnje metalom siroma\xc5\xa1ne zvijezde teorijski se razmatra kao "prvoro\xc4\x91enje" zvijezde nastale u svemiru._NEWLINE_Populacijama op\xc4\x87enito nazivamo objekte u galaktikama koje smo razvrstali po dvama kriterijima, prostornog razmje\xc5\xa1taja i fizi\xc4\x8dkog stanja. Uz ovu postoji i finija razdioba._NEWLINE_Stoga u populaciju I spadaju: mlade zvijezde u spiralnim krakovima i u disku, osobito zvjezdane asocijacije i galakti\xc4\x8dki skupovi, klasi\xc4\x8dne cefeide, me\xc4\x91uzvjezdana tvar. U populaciju spadaju starije zvijezde u sredi\xc5\xa1tu i galakti\xc4\x8dkom halou, osobito kuglasti skupovi, RR Lire, W Djevice i dugoperiodi\xc4\x8dne promjenljive.'